Video: Første indtryk af Volvo C40 Recharge

Volvo C40 Recharge er den første model fra det svenske brand, der udelukkende findes i en elektrisk udgave. Men ret skal være ret; den har hentet inspiration til både grundlæggende design, motorer og batteripakke i Volvo XC40. C40 Recharge fremstår dog mere stylet end forgængeren.

Den stilfulde SUV skal i hård konkurrence mod Ford Mustang Mach-E, Tesla Model Y og endda fætteren Polestar 2. Men med en startpris på 459.080 kroner er C40 Recharge dyrere end både Mustang og Polestar, selv om den har identisk eller endda kortere rækkevidde.

Til gengæld kompenserer C40 Recharge med attraktivt design, bæredygtige interiørmaterialer og Google Automotive-operativsystem; og det sædvanlige Volvo-fokus på sikkerhed.

iNPUT blev inviteret til Antwerpen i Belgien for at køre en tur i en såkaldt preproduction-udgave af bilen. Det er der kommet nedenstående video ud af …

Hurtig oversigt | Volvo C40 Recharge
Batteristørrelse | 75 kWh (netto)
Rækkevidde | Op til 444 km (WLTP)
Motorer | 300 kW (308 hestekræfter)
Hurtigladning (DC) | 151 kW (10-80% på 32 min.)
Startpris | 459.080 kr.

Vil du have flere informationer om Volvo XC40 Recharge, kan du både bygge og bestille den på Volvos hjemmeside.

Video: Første indtryk af Volvo C40 Recharge